ટેલીવિઝન હોય કે ફેસબુક હોય કે ટ્વિટર. દરેક જગ્યાએ શાહરુખ છવાયેલાં છે અને છવાય પણ કેમ નહિં? આજે તેમનો જન્મ દિવસ છે. જોકે શાહરુખ ખાન આજનો દિવસ બહુજ શાંતિથી ઉજવી રહ્યાં છે. તેમણે આ વર્ષે પોતાના જન્મ દિવસે કોઈ મોટી પાર્ટીનું આયોજન કર્યુ નથી, કારણ કે થોડાંક દિવસ અગાઉ તેમના પિતાતુલ્ય યશ ચોપરાનું નિધન થયું છે. યશજી જતાં શાહરુખ ખૂબ જ દુઃખી છે, કારણ કે બૉલીવુડમાં રોમેન્ટિક હીરોની તેમની ઈમેજ બનાવવામાં યશ ચોપરાનો મોટો ફાળો હતો. યશજીની ફિલ્મોથી જ શાહરુખ બૉલીવુડના કિંગ ખાન બની શક્યાં છે.